11. december 2018 Nr. 1465

**Inuup sananeqaataasa ilisarnaataannut Qitiusumik Nalunaarsuiffik pillugu inatsisip Kalaallit Nunaanni atuutilersinneqarnissaa pillugu peqqussut**

UAGUT MARGRETHE AAPPAAT, Guutip saammaaneragut Danmarkip Dronningia, nalunaarpugut:

Inuup sananeqaataasa ilisarnaataannut qitiusumik nalunaarsuiffiup pilersinneqarnissaa pillugu inatsimmi nr. 434, 31. maj 2000-imeersumi § 91 , inuup sananeqaataata ilisarnaataannut qitiusumik nalunaarsuiffiup pilersinneqarnissaa pillugu inatsisip aamma eqqartuussisarneq pillugu inatsisip (inuup sananeqaataasa ilisarnaataannut qitiusumik nalunaarsuiffiup inunnut tunngasortaata annertusitinneqarnissaanik, inuup timaanik misissuisarnermi il.il. paasinarsisitsissutaasartunut piumasaqaatit) allanngortinneqarnissaannik inatsimmi nr. 369, 24. maj 2005-imeersumi § 42 , inuup sananeqaataasa ilisarnaataannut qitiusumik nalunaarsuiffik (EU-mi nunanut allanut paasissutissanik ingerlatitseqqittarneq il.il.) pillugu inatsimmi nr. 1559, 20. december 2006-imeersumi § 33, Den Europæiske Unionimi pillaasarneq pillugu inatsisitigut aalajangiisarnerit ilaasa tamakkiisumik naammassineqartarnissaat pillugu inatsisip allannguuteqartinneqarnissaa pillugu inatsimmi nr. 347, 14. maj 2008-meersumi § 5. imm. 2, inatsisinik unioqqutitsisimasut tunniunneqartarnissaat pillugu inatsit aamma Inuup sananeqaataasa ilisarnaataannut qitiusumik nalunaarsuiffik (europamiut uppernarsaatinik qulakkeerinninnissaq pillugu eqqartuussutigisartagaat pillugu sinaakkusiussatut aalajangikkat naammassineqartarnissaat aamma kiffaanngissusiiagaanissamik il.il. pineqaatissinneqartarneq pillugu pillaasarnermik suliaasartuni pineqaatissiissutit akuerseqatigiissutigisarnissaat pillugu tunngaviit atorneqartarnissaannik sinaakkusiussamik aalajangikkat naammassineqartarnissaat) pillugu inatsit, Inuup sananeqaataasa ilisarnaataannut qitiusumik nalunaarsuiffik pillugu inatsisip allanngortinneqarnissaanik inatsimmi nr. 479, 17. juni 2008-meersumi § 7, imm. 2, s, eqqartuussisarneq pillugu inatsit, qamutit assakaasullit nalunaarsorneqartarnerat pillugu inatsit aamma nalunaarasuartaaseriveqarnikkut niuerfinni unammilleqatigittarneq atuisoqarnikkullu pissutsit (Inuup sananeqaataasa ilisarnaataat pillugit paasissutissanik, inussat ipaasa assilineqartarnerat aamma qamutit assakaasullit il.il.) pillugit paarlaateqatigiittarneq pillugu Prümimi aalajangikkap naammassineqarnissaa) pillugu inatsit aamma Inuup sananeqaataasa ilisarnaataannut qitiusumik nalunaarsuiffik pillugu inatsisip (pasisat, eqqartuussaanngitsulli timaasa sananeqaataasa ilisarnaataat pillugit paasissutissat piiarneqartarnissaannut killiliussap) allanngortinneqarnissaanik inatsimmi nr. 405, 21. april 2010-imeersumi § 36 naapertorlugit aalajangiunneqarpoq inatsit Kalaallit Nunaanni atuutissasoq imatut oqaasertaqartillugu:

§ 1. Inatsimmi uani malittarisassat malillugit inuit kinaassusersisarneranni politiit iluminni nalunaarsuiffittut atugaanni Inuup Sananeqaataasa Ilisarnaataasa Qitiusumik Nalunaarsuiffik Naalagaaffimmi Politiit Qullersaata toqqortarissavaa allattuiffigisarlugulu.

*Imm.* 2. Nalunaarsuiffik agguarneqassaaq inunnut tunngasortalerlugu aamma malunniutinut tunngasortalerlugu, tak. § 2.

*Stk.* 3. Nalunaarsuiffik assammik allattuiffigisartakkamik nalunaarsuiffittaqarpoq aamma qarasaasiakkut nalunaarsuiffittaqarluni.

**§ 2.** Nalunaarsuiffimmut taamaallaat ilanngunneqarsinnaapput paasissutissat inuit kinaassusersisarnerani politiinut soqutiginaatillit.

2

*Imm.* 2. Nalunaarsuiffiup taamaallaat imarisinnaavai paasissutissat:

1. Nalunaarsuiffiup inunnut tunngasortaani taamaallaat ilanngunneqarsinnaapput inuit sakkortuumik inatsisinik unioqqutitsisimasutut pasisat imaluunniit pasineqarsimasut, pineqartup inuttut sananeqaataata ilisarnaataa Kalaallit Nunaanni eqqartuussisarneq pillugu inatsimmi §§ 401-408-mi malittarisassat malillugit uumassusilerinermut tunngasut tunngavigalugit suliami pineqartumi misissorneqarsimappat.
2. Nalunaarsuiffiup malunniutinut tunngasortaani taamaallaat ilanngunneqarsinnaapput uumassusilerinermut tunngasut inuup sananeqaataata ilisarnaatai pinerluffiusuni imaluunniit pinerlunnermut atatillugu pigisani, inunni sumiiffinniluunniit nassaarineqarsimasut.

*Imm. 3.* Paasissutissat imm. 2-mi pineqartut saniatigut nalunaarsuiffimmi taamaallaat nalunaarsugaatigineqarsinnaapput paasissutissat nalunaarsuiffimmi atorneqartussatut allattorneqartussatullu pingaarutillit.

**§ 3**. Nalunaarsuiffiup inunnut tunngasortaani paasissutissat ingerlaannartumik peerneqartassapput

1. pasilliisut tunngavissaqartinneqarunnaarpat,
2. pinngitsuutitaanermiit, assuarlerfiutip taamaatsitsiinnarnissanik imaluunniit unnerluussutip piumasaqaateqanngitsumik atorunnaarsinneraniit ukiut qulit qaangiunneranni,
3. nalunaarsugaq 80-inik ukioqalersimappat,
4. paasissutissat timimik pilattaaneq eqqartuussiviup akueriumanngisaa tunngavigalugu pissarsiarineqarsimappata,
5. paasissutissat timimik pilattaaneq eqqartuussivimmit politiinilluunniit pineqartunit inatsisinik tunngavissaqanngitsutut isigineqarnerat tunngavigalugu pissarsiarineqarsimappata, imaluunniit
6. patsisaasut immikkut ittut allat qaqutigoortumik patsisaasussaatitaalerpata.

*Imm.* 2. Nalunaarsugaq pillugu paasissutissat piiarneqassapput pineqartup toquneraniit kingusinnerpaamik ukiut marluk qaangiunneranni.

*Imm. 3.* Pisuni imm, 1, nr. 3-mi taaneqartuni nalunaarsuiffiup inunnut tunngasortaani paasissutissat piiarneqanngitsoorsinnaapput pineqartoq pillugu nalileereernermi nalunaarsukkap attatiinnarnissaa qaqutigoortumik pisariaqartinneqartutut isigineqarpat.

**§ 4.** Nalunaarsuiffiup malunniutinut tunngasortaani paasissutissat piiarneqassapput

1. malunniut nassaarineqartoq kinaassusersissutaappat,
2. paasissutissat politiinut pingaaruteqarunnaarpata, imaluunniit
3. patsisaasut immikkut ittut allat qaqutigoortumik patsisaasussaatitaalerpata.

*Imm.* 2. Pisuni imm. 1, nr. 1-imi taaneqartuni piiaanngitsoortoqarsinnaavoq, kinaassusersineqartoq pinerlunnermut pineqartumut pasineeruppat pasineqarsimajunnaarsimappalluunniit aamma nalunaarsukkap nalunaarsugaatigiinnarnissaanut akuersinini pineqartup nalunaarutigippagu.

**§ 5.** Nalunaarsuiffimmi paasissutissat kinaassusersinissamut atugassat ingerlatseqqinneqarsinnaapput

1. politiinut, unnerluussisussaatitaasunut aamma Inatsisinik atortitsinermut ministereqarfimmut, aamma Den Europæiske Unionimi pillaanissamik aalajangiinerit ilaasa naammassineqarnissaannut inatsit malillugu uppernarsaatit qulakkeerneqarnissaat pillugu aalajangiinerup naammassineqarnissaanut atugassanut,

3

1. naalagaaffimmi Den Europæiske Unionimut ilaasortaasumi inatsisit eqqortinneqarnissaannut oqartussaasutut piginnaatitaasumut imaluunniit nunamut isumaqatigiissummut ilaanngitsumut nunalli tamat Schlengenimi isumaqatigiissutaat malillugu suleqatigiinnermut ilaasumut pinerluutigisimasat misissornissaannut imaluunniit pinerlussimanerit pillugit isertortumik paasiniaanissamut atugassanut
2. nunat allat eqqartuussiviinut kiisalu politiitut unnerluusisussaatitaasutullu oqartussanut pisortat pillaasarnermut suliaannut atugassanut, pisoq pisinnaanngikkaluatut isigineqarpat,
3. Københavns Universitetimut, Retsgenetisk Afdelingimut, pillaanissamut suliap suliarinissaani tamanna pisariaqartinneqarpat aamma
4. Folketingip Ombudsmandianut.

*Imm.* 2. Naalagaaffimmi Den Europæiske Unionimut ilaasortaasumi inatsisit eqqortinneqarnissaannut oqartussaasutut piginnaatitaasut pillaanissamik suliap pineqartup paasiniaaffiginissaanut atugassatut elektronik atorlugu ujarlernermi inuup sananeqaataata ilisarnaataa paasiniaanermi ilaasoq nalunaarsuiffimmi nalunaarsugaatinut sanilliussinnaavaat.

*Imm. 3.* Tamatuma saniatigut nalunaarsuiffimmi paasissutissaatinik ingerlatitseqqittoqarsinnaanngilaq, takujulli § 6.

**§ 6.** Politiinut ornigulluni saaffiginninnermi nalunaarsugaasimasoq paasissutissat nalunaarsorneqaatini pillugit oqaatsit atorlugit paasitinneqarsinnaavoq.

**7.** Inatsisinik atortitsinermut ministeri nalunaarsuiffiup atorneqarnissaa allattuiffiginissaalu pillugit malittarisassanik erseqqinnerusunik aalajangersaasinnaavoq. Aammattaaq inatsisinik atortitsinermut ministeri uumassusilerinermut tunngasut inuup sananeqaataata ilisarnaatai paasissutissaatinut tunngaviliisuusimasut nalunaarsuiffimmi ilanngunneqarsimasut pillugit malittarisassanik erseqqinnerusunik aalajangersaasinnaavoq.

**§ 8.** Peqqussut atuutilersinneqarpoq ulloq 1. januar 2019.

 *Amalienborgimi tunniunneqarpoq, ulloq11. December 2018*

Kunngitut Atsiorpugut Naqissusiillutalu

MARGRETHE R.

/ Søren Pape Poulsen

1 Aalajangersagaq imatut oqaasertaqarpoq: "Inatsit Kalaallit Nunaanni Savalimmiunilu atuutinngilaq, kunngilli peqqussutaatigut atuutilersinneqarsinnaavoq allaassutit Savalimmiuni imaluunniit Kalaallit Nunaanni pissutsit immikkut ittut allaassutigititaat allaassutigitillugit."

2 Aalajangersagaq imatut oqaasertaqarpoq: "Inatsit Kalaallit Nunaanni Savalimmiunilu atuutinngilaq, kunngilli peqqussutaatigut atuutilersinneqarsinnaavoq allaassutit Savalimmiuni imaluunniit Kalaallit Nunaanni pissutsit immikkut ittut allaassutigititaat allaassutigitillugit."

4

3 Aalajangersagaq imatut oqaasertaqarpoq: "Inatsit Kalaallit Nunaanni Savalimmiunilu atuutinngilaq, kunngilli peqqussutaatigut atuutilersinneqarsinnaavoq allaassutit Savalimmiuni imaluunniit Kalaallit Nunaanni pissutsit immikkut ittut allaassutigititaat allaassutigitillugit."

4 Aalajangersagaq imatut oqaasertaqarpoq: "§§ 2 aamma 3 kunngip peqqussutaatigut Savalimmiuni aamma Kalaallit Nunaanni tamakkiisumik ilaannarmilluunniit atuutilersinneqarsinnaapput allaassutit Savalimmiuni imaluunniit Kalaallit Nunaanni pissutsit immikkut ittut allaassutigititaat allaassutigitillugit."

5 Aalajangersagaq imatut oqaasertaqarpoq: "§§ 1 aamma 5 kunngip peqqussutaatigut Savalimmiuni aamma Kalaallit Nunaanni tamakkiisumik ilaannarmilluunniit atuutilersinneqarsinnaapput allaassutit Savalimmiuni imaluunniit Kalaallit Nunaanni pissutsit immikkut ittut allaassutigititaat allaassutigitillugit."

6 Aalajangersagaq imatut oqaasertaqarpoq: "Inatsit Kalaallit Nunaanni Savalimmiunilu atuutinngilaq, kunngilli peqqussutaatigut atuutilersinneqarsinnaavoq allaassutit Savalimmiuni imaluunniit Kalaallit Nunaanni pissutsit immikkut ittut allaassutigititaat allaassutigitillugit."